b'\n_START_ARTICLE_\nTj\xc3\xb8tta\n_START_PARAGRAPH_\nTj\xc3\xb8tta (af norr\xc3\xb8nt \xc3\x9ej\xc3\xb3tta, \xc2\xabden tykkeste del af l\xc3\xa5ret\xc2\xbb med henvisning til \xc3\xb8yens visuelle form) er en \xc3\xb8 i Alstahaug kommune i Nordland fylke i Norge. \xc3\x98en er 11,3 km\xc2\xb2, med knapt 300 indbyggere. Tj\xc3\xb8tta der ligger lige syd for \xc3\xb8en Alsten er s\xc3\xa6rdeles flad og velegnet til landbrug._NEWLINE_P\xc3\xa5 Nord\xc3\xb8ya ligger Tj\xc3\xb8tta internationale krigskirkeg\xc3\xa5rd med over 7.500 enkeltgrave for russiske krigsfanger fra 2. verdenskrig. _NEWLINE_Tj\xc3\xb8tta har et f\xc3\xa6rgeleje (p\xc3\xa5 Kystriksvejen) og en sm\xc3\xa5b\xc3\xa5dhavn.\n_START_SECTION_\nHistorie\n_START_PARAGRAPH_\n\xc3\x98en har v\xc3\xa6ret beboet i gammel tid, og der findes en stor m\xc3\xa6ngde fund fra jernalderen og fra restene af en st\xc3\xb8rre g\xc3\xa5rd p\xc3\xa5 den sydlige del af \xc3\xb8en, som i vikingetiden blev til Tj\xc3\xb8ttagodset, et magtcentrum i vikingetiden. Skjalden Eyvind Skaldaspillir boede der, samt s\xc3\xb8nnen vikingh\xc3\xb8vdingen H\xc3\xa5rek af Tj\xc3\xb8tta. Ved kirken st\xc3\xa5r der en bautasten af Eyvind Skaldaspillir._NEWLINE_Tj\xc3\xb8tta var ogs\xc3\xa5 et selvst\xc3\xa6ndigt kirkesogn som indbefattede en r\xc3\xa6kke \xc3\xb8er og dele af fastlandet omkring._NEWLINE_Tj\xc3\xb8tta var ogs\xc3\xa5 et tidligere herred, som i stor grad svarede til kirkesognet. Herredet blev i 1965 sl\xc3\xa5et sammen med Alstahaug, p\xc3\xa5 en tid da herredet havde knap 1.800 indbyggere. Herredet Tj\xc3\xb8tta omfattede ogs\xc3\xa5 dele af fastlandet ved Halsfjorden, en del af \xc3\xb8en Alsten og en del mindre \xc3\xb8er.\n_START_SECTION_\nErhvervsliv og kultur\n_START_PARAGRAPH_\nErhvervslivet er pr\xc3\xa6get af fiskeri og landbrug. P\xc3\xa5 Tj\xc3\xb8tta ligger en forskningsstation for planter, Bioforsk Nord Tj\xc3\xb8tta, som har overtaget Tj\xc3\xb8ttagodset._NEWLINE_Tj\xc3\xb8tta kirke er en stenkirke fra 1851 som blev bygget efter at den forrige tr\xc3\xa6kirke br\xc3\xa6ndte ned._NEWLINE_Tj\xc3\xb8tta Grendesamling med ca. 1.000 indsamlede genstande holder til i \xc2\xabden gammle skole\xc2\xbb.'